CELEX: C2007/095/92
Language: sl
Date: 2007-04-28 00:00:00
Title: Zadeva T-51/07: Tožba, vložena 22. februarja 2007 — Agrar-Invest-Tatschl proti Komisiji

28.4.2007   
            
            
               SL
            
            
               Uradni list Evropske unije
            
            
               C 95/45
            
         Tožba, vložena 22. februarja 2007 — Agrar-Invest-Tatschl proti Komisiji
   (Zadeva T-51/07)
   (2007/C 95/92)
   Jezik postopka: nemščina
   Stranki
   
      Tožeča stranka: Agrar-Invest-Tatschl GmbH (St. Andrä im Lavanttal, Avstrija) (zastopnik: O. Wenzlaff, Rechtsanwalt)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               za ničnega naj se razglasi člen 1(2) in (3) Odločbe tožene stranke K (2006) 5789 konč. (REC 05/05) z dne 4. decembra 2006;
            
         
               —
            
            
               toženi stranki se odredi, da se ne upošteva naknadne vknjižbe uvoznih dajatev v višini 110 937,60 evra za uvoz sladkorja s poreklom iz Hrvaške v breme tožeče stranke od 26. junija 2002, ki so predmet zahteve Republike Avstrije z dne 10. junija 2005;
            
         
               —
            
            
               podredno, toženi stranki naj se v zvezi z zahtevo pod točko 2 odredi, da šteje uvozne dajatve v višini 110 937,60 evra za uvoz sladkorja s poreklom iz Hrvaške s strani tožeče stranke od 26. junija 2002, ki so predmet zahteve Republike Avstrije, za odpuščene.
            
         Tožbeni razlogi in bistvene trditve
   Tožeča stranka izpodbija Odločbo Komisije K (2006) 5789 konč. z dne 4. decembra 2006, s katero je ugotovljeno, prvič, da naknadna vknjižba uvoznih dajatev ni upravičena, in drugič, da je glede naslednjega zneska naknadna vknjižba uvoznih dajatev upravičena ter da odpustitev teh dajatev v določenem primeru ni bila upravičena (zahteva republike Avstrije).
   V tej, na Republiko Avstrijo naslovljeni odločbi, je Komisija ob uporabi Uredbe (EGS) št. 2913/92 (1) (v nadaljevanju: carinski zakonik Skupnosti) in Uredbe (EGS) št. 2454/93 (2) prišla do zaključka, da se ne sme upoštevati naknadne knjižbe uvoznih dajatev v višini 110 937,60 evra za uvoz s strani tožeče stranke in da odpustitev teh dajatev ni bila upravičena.
   V utemeljitev svoje tožbe tožeča stranka navaja, da naj bi bila izpodbijana odločba protipravna, ker so izpolnjeni pogoji za odpustitev naknadne vknjižbe uvoznih dajatev v skladu s členom 220(2)(b) carinskega zakonika Skupnosti oziroma za odpustitev naknadne vknjižbe v skladu s členom 239 carinskega zakonika Skupnosti.
   
      (1)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, str. 1).
   
      (2)  Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (UL L 253, str. 1).